**Rekonštrukcia ulice – Zámocká**

**Dokumentácia pre realizáciu stavby**

**Technická správa**

**Investor: Obec Moravský svätý Ján**

Spracovateľ: VA-project s.r.o.

Zodpovedný projektant: Ing. Andrej Vachaja

Dátum: August 2019

Archívne číslo 2019-076

**Obsah**

1 Identifikačné údaje stavby a investora 3

2 Podklady 3

3 Širšie vzťahy 3

4 Dopravné riešenie 3

5 Pešia doprava 3

6 Technické riešenie 3

6.1 Smerové vedenie 4

6.2 Šírkové vedenie 4

6.3 Výškové vedenie 4

6.4 Konštrukcia obrusnej vrstvy 4

6.5 Obrubníky 4

7 Organizácia dopravy 4

8 Búracie práce 4

9 Zemné práce 4

10 Vplyv na životné prostredie 5

11 Podmienky realizácie 5

11.1 Hlavné zásady postupu výstavby 5

11.2 Použitie materiálov a konštrukcií 5

11.3 Použitie materiálov a konštrukcií 5

# Identifikačné údaje stavby a investora

Názov stavby : Rekonštrukcia ulice - Zámocká

Objekt: Komunikácia

Miesto stavby: Moravský Svätý Ján,

Okres: Senica

Obec: Moravský Svätý Ján

Investor : Obec Moravský svätý Ján

Stupeň: Dokumentácia pre realizáciu stavby

# Podklady

* situácia súčasného stavu
* obhliadka terénu
* príslušné normy a predpisy

# Širšie vzťahy

Predmetom tejto stavby je rekonštrukcia nevyhovujúceho stavu komunikácie Zámocká v obci Moravský svätý Ján.

Existujúca komunikácia je tvorená cestnými panelmi a povrch je nevyhovujúci pre jazdu vozidiel. Projekt navrhuje úpravu a navýšenie nivelety vozovky tak aby jazda bola plynulá a odtok dažďových vôd bol zabezpečený mimo pozemku následne do zelene.

# Dopravné riešenie

 Dokumentácia rieši rekonštrukciu komunikácie v úprave nivelety a vyspravení porúch na vozovke. Šírka vozovky ostane zachovaná a len sa upraví povrch.

# Pešia doprava

Pešia trasa je navrhovaná na spevnenej ploche.

# Technické riešenie

Návrh úprav spočíva vo zvýšení nivelety vozovky. Na existujúce paneli sa položí vyrovnávacia vrstva asfaltu – ložná plocha a následne sa v hrúbke 60 mm uloží obrusná vrstva po celej ploche. Nájazdy sú tvorené obrubníkmi uloženými na šikmo tak aby tvorili plynulý nájazd z existujúcej plochy na navrhovanú. Obrubníku po kraji vozovky sú nájazdové osadené do betónového lôžka tak aby pri osádzaní boli mimo plochy cestných panelov.

Návrh je v zlepšení kvalitu jazdy a tiež v odvedení dažďových vôd z tejto komunikácie do zelene a do rigolu. V rámci používania a poveternostných podmienok po určitej dobe môže prísť k prekopírovaniu existujúcich škár do obrusnej vrstvy vozovky. Tento jav je nutné následne odstrániť odfrézovaním časti vozovky a následným do asfaltovaním tak aby bol dodržaný sklon vozovky

## Smerové vedenie

Smerové vedenie je prispôsobené k súčasnému vedeniu komunikácie a je priame.

## Šírkové vedenie

Šírkové vedenie premenlivé a je širšie než existujúca plocha. Šírka je 6,8m.

## Výškové vedenie

Výškové vedenie komunikácie je nasledovné

Stúpa 0,4 % v dĺžke 183m

Klesá 2 % v dĺžke 22m

## Konštrukcia obrusnej vrstvy

Konštrukcia komunikácie z asfaltobetónu je nasledovná – typ A2

* asfaltový betón pre obrusnú vrstvu AC011, CA 50/70, STN EN 13108-1, 60mm
* Asfaltový spojovací postrek PS, AEK, STN 736129 0,5kg/m2/
* asfaltový betón pre ložnú vrstvu AC011, CA 50/70, STN EN 13108-1, premenlivá
* Asfaltový spojovací postrek PS, AEK, STN 736129 0,5kg/m2/

## Obrubníky

 Chodník je obrúbený záhonovým obrubníkom uloženým do lôžka z betónu C 12/15 X0 (SK). Prevýšenie obrubníka voči zeleni je 50mm a k vozovke je 50mm po začiatok nábehu.

# Organizácia dopravy

Prenosné dopravné značenie bude prerokované a odsúhlasené s ODI PZ SR Senica a správcom chodníka v termíne max 30 dní a min 7 dní pred začiatkom realizácie.

# Búracie práce

V rámci búracích prác budú realizované práce v zmysle príslušnej prílohy a nasledovné činnosti:

* bitúmenové zmesi 17 03 01

# Zemné práce

 Zemné práce zahrnujú:

* odvoz skládkového materiálu na dohodnutú skládku
* Podložie pod chodníky upravené na Edef,2 min. 45 MPa.
* úprava pláne pod chodníkom so zhutnením 98 % PS, resp. na relatívnu hutnosť 0,8 podľa druhu zeminy

# Vplyv na životné prostredie

Vzhľadom na druh a rozsah prác je vplyv stavby na životné prostredie minimálny.

Počas výstavby môže prísť k lokálnemu a časovo obmedzenému zhoršeniu podmienok, ktoré však môže byť časovo limitované stavebným povolením.

Na stavbe budú vytvorené podmienky pre očistenie stavebných mechanizmov a vozidiel pred výjazdom na verejné komunikácie.

# Podmienky realizácie

## Hlavné zásady postupu výstavby

V rámci stavebného dvora budú vytvorené podmienky pre očistenie všetkých vozidiel od nečistôt pred vjazdom na verejnú komunikačnú sieť.

Pred začatím prác na objekte je nutné vytýčiť všetky inžinierske siete ich správcami a v prípade ich preložiek je spôsob a miesto preloženia a zabezpečenie ich ochrany konzultovať s príslušnými správcami sietí.

## Použitie materiálov a konštrukcií

## Použitie materiálov a konštrukcií

**Pláň vozovky**

Podložie zhutniť v zmysle správy inžniersko-geologického prieskumu a upraviť na požadovaný tvar. Nerovnosti pod štvormetrovou latou nesmú presiahnuť 20mm. Upraviť na En,S=60 MPa,.

**Betónové obrubníky** typu cestný obrubník so skosením.

Obrubníky uložiť do lôžka z betónu C 12/15 X0 (SK)na pripravený podklad s predpísaným prevýšením voči vozovke (2 cm) na rozhraní vozovky a chodníka/zelene (5 cm). Zapustený obrubník realizovať s predpísaným prevýšením voči vozovke (2 cm). Zeleň je nižšie voči **obrubníku o 50 mm.**

**Odhumusovanie** - zobratie vrstvy hr.0,20m a uloženie na dočasnú skládku pre následné použitie

**Násyp** – násyp zriaďovať po vrstvách v max hrúbke do 0,40m s priebežným zhutňovaním na prepísané hodnoty zhutnenia.

**Ostatné vonkajšie práce** - rozprestretie humusu, hr. 20 cm

Humus ako podklad pre zelené plochy doviesť, vyložiť, rozprestrieť a jemne zarovnať.

**Vodorovné dopravné značenie**

Zriadiť úradne povolenou náterovou hmotou vrátane. Veľkosť podľa STN 01 8020.

**Zvislé dopravné značenie**

Použiť dopravné značky reflexnej úpravy stredného rozmeru na pozinkovaných stĺpikoch normového rozmeru. Dopravné značky nesmú svojou konštrukciou zasahovať do dopravného priestoru – min. 0,5 m od hrany vozovky.